CELEX: 32005D0649(01)
Language: fi
Date: 2005-09-13 00:00:00
Title: 2005/649/EY: Komission päätös, tehty 13 päivänä syyskuuta 2005, luvan antamisesta jäsenvaltioille säätää väliaikaisia poikkeuksia neuvoston direktiivistä 2000/29/EY tietyistä Kuuban provinsseista peräisin olevien muiden kuin istutettavaksi tarkoitettujen perunoiden osalta tehdyn päätöksen 2003/63/EY muuttamisesta (tiedoksiannettu numerolla K(2005) 3406)

15.9.2005   
            
            
               FI
            
            
               Euroopan unionin virallinen lehti
            
            
               L 238/18
            
         
      KOMISSION PÄÄTÖS,
   tehty 13 päivänä syyskuuta 2005,
   luvan antamisesta jäsenvaltioille säätää väliaikaisia poikkeuksia neuvoston direktiivistä 2000/29/EY tietyistä Kuuban provinsseista peräisin olevien muiden kuin istutettavaksi tarkoitettujen perunoiden osalta tehdyn päätöksen 2003/63/EY muuttamisesta
   (tiedoksiannettu numerolla K(2005) 3406)
   (2005/649/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan,
   sekä katsoo seuraavaa:
   
               (1)
            
            
               Direktiivin 2000/29/EY mukaisesti Kuubasta peräisin olevia muita kuin istutettaviksi tarkoitettuja perunoita ei saa tuoda yhteisöön. Kyseisessä direktiivissä sallitaan kuitenkin poikkeuksia tästä säännöstä edellyttäen, että haitallisten organismien leviämisestä ei ole riskiä.
            
         
               (2)
            
            
               Komission päätöksessä 2003/63/EY (2) säädetään poikkeuksesta, joka koskee tietyistä Kuuban provinsseista peräisin olevien muiden kuin istutettaviksi tarkoitettujen perunoiden tuomista tiettyjen edellytysten vallitessa.
            
         
               (3)
            
            
               Saksa ja Yhdistynyt kuningaskunta ovat pyytäneet tämän poikkeuksen voimassaolon jatkamista.
            
         
               (4)
            
            
               Poikkeuksen oikeuttanut tilanne on säilynyt ennallaan, ja poikkeusta olisi tämän vuoksi sovellettava edelleen.
            
         
               (5)
            
            
               Päätös 2003/63/EY olisi tämän vuoksi muutettava vastaavasti.
            
         
               (6)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2003/63/EY seuraavasti:
   
               1)
            
            
               Korvataan 2 artiklassa toinen kohta seuraavasti:
               ”Tuontijäsenvaltioiden on annettava ennen kunkin tuontivuoden 1 päivää syyskuuta komissiolle ja muille jäsenvaltioille tiedot tämän päätöksen mukaisesti tuoduista määristä sekä tarkka tekninen selvitys liitteessä olevan 2 kohdan f alakohdassa tarkoitetusta virallisesta tutkimuksesta. Komissiolle on toimitettava jäljennökset jokaisesta kasvien terveystodistuksesta.”
            
         
               2)
            
            
               Korvataan 3 artikla seuraavasti:
               ”3 artikla
               Edellä olevaa 1 artiklaa sovelletaan muihin kuin istutettavaksi tarkoitettuihin perunoihin, jotka tuodaan yhteisöön seuraavina ajanjaksoina:
               
                           i)
                        
                        
                           1 päivän tammikuuta 2006 ja 31 päivän toukokuuta 2006 välisenä aikana;
                        
                     
                           ii)
                        
                        
                           1 päivän tammikuuta 2007 ja 31 päivän toukokuuta 2007 välisenä aikana;
                        
                     
                           iii)
                        
                        
                           1 päivän tammikuuta 2008 ja 31 päivän toukokuuta 2008 välisenä aikana.”
                        
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä syyskuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä 2005/16/EY (EUVL L 57, 3.3.2005, s. 19).
   
      (2)  EYVL L 24, 29.1.2003, s. 11.